༈ །།ན་མོ་གུ་རུ་ཙདྷི་དེ་ཝ་རཱ་བྷྱཾ། སུ་ཞིག་གསོལ་མཆོད་ལ་དགེས་འདོད་པའི་དོན། །སྒྲུབ་ལ་ཐོགས་མེད་རྫུ་འཕྲུལ་མཐུ་ཆེ་ཞིང་། །ཕྲིན་ལས་གློག་ལྟར་མྱུར་བའི་རྒྱལ་པོ་དང་། །གཟའ་མཆོག་དམ་ཅན་མ་མོའི་སྡེ་ཚོགས་བཅས། །ཁྱེད་ཅག་སྔོན་ཆད་གསོལ་མཆོད་འདོད་པའི་དོན། །གང་བཅོལ་ལེགས་པར་བསྒྲུབས་པའི་གཏང་རག་དང་། །ད་དུང་བརྩམས་དོན་ཀུན་ལ་གེགས་མེད་དུ། །ལ་གོར་སྒྲུབ་པའི་ཕྲིན་ལས་བཅོལ་བའི་ཕྱིར། །དངོས་ཤོམ་ཡིད་སྤྲུལ་ཕྱི་ནང་ཉེར་སྤྱོད་དང་། །འདོད་དགུའི་དཔལ་འཇོ་དམ་རྫས་གཏོར་མ་དང་། །བདུད་རྩི་སྨན་དང་རཀྟ་དར་གོས་སོགས། །སྤྱན་གཟིགས་བསྟོད་དབྱངས་རོལ་མོའི་མཆོད་སྤྲིན་སྟོབས། །དགྱེས་པར་བཞེས་ནས་བདག་ཅག་གཉེན་འཁོར་བཅས། །བསམ་དོན་ཀུན་ནས་འགྲུབ་པ་བཀྲ་ཤིས་ཀྱི། །རང་དབང་ཕུན་ཚོགས་ཟླ་བའི་མ་མ་བཞིན། །དགྱེས་དགུར་རྩེན་པའི་སྐལ་བ་སྦོམ་པོར་སྦྱོར། །ཆོས་དང་སྲིད་པའི་བུ་སློབ་བདེ་སྐྱིད་གང་། །བསོད་ནམས་དཔལ་འབྱོར་དབང་ཐང་རིང་འཚོ་བའི། །ཚེ་དང་བསོད་ནམས་ཕན་ཚུན་གཅིག་ལ་གཅིག །འགྲན་པ་བཞིན་དུ་རྒྱས་པའི་ཕྲིན་ལས་མཛོད། །འཆད་རྩོད་རྩོམ་པའི་ངགཾ་ལ་དབངཾ་འཇོ་ཞིང་། །དགེཾ་ལེགཾས་ཕུན་ཚོགས་རྣམ་དཀར་ཕྲིན་ལས་ལ། །ལྷུནཾ་གྱིས་གྲུབཾ་ཕྱིར་བོད་ཕྱོགས་ལྷག་པའི་ལྷར། །བསྙེན་ཅིང་སྒྲུབ་པ་གེགས་བྲལ་སྟོང་གྲོགས་མཛོད། །མདོར་ན་ཨཏྨ་ནཔྟི་གྲོགས་འཁོར་གྱི། །བསམ་དོན་བར་ཆད་བྱེད་པའི་མི་མིན་མི། །གང་ཡིན་མཐུ་རྩལ་དྲག་པོས་ཚར་བཅད་ནས། །སྨྲས་དོན་དཔག་བསམ་ལྗོན་པ་བསྐྱེད་བསྲིང་མཛོད། །ཅེས་པའི་གསོལ་ཀ་ཁང་དུ་འཕྲིན་བཅོལ་འདིའང་བནྡེ་ཚུལ་རིན་གྱིས་བྲིས་པའོ།།